rlitschk/wikidir huggingface dataset:
De Ostfriesische Nachrichten was en Blatt op Düütsch, dat in Breda in Amerika rutkamen is. In de Unnertitel stun Heimatblatt der Ostfriesen in Amerika. De eerste Utgaav geev dat in’n April 1882. Dat Blatt was dat eenzige, dat nich van de Kark rutgeven worden is un dat van Oostfresen maakt un van Oostfresen in Amerika un Düütschland läsen worden is. Vun de Tiet af an geev dat dree mol in’n Maand en ne’e Utgaav. För de Utwanneres un hör Familien in Oostfreesland was dat Blattje en gode Möglichkeit in Kontakt to blieben. De letzte Utgaav is 1971 rutkamen. De Oplaag leeg tietwies bi över 9.000 Stück, toletzt abers blots noch bi knapp 2.000. För Genealogen is dat Blatje bit vandaag en wichtige Quelle.
Die Hard is en US-amerikaanschen Actionfilm ut dat Johr 1988 mit Bruce Willis un Alan Rickman in de Hööftrullen. Speelbaas weer John McTiernan. John McClane is en Polizist ut New York, de an’n Hilligen Avend na Los Angeles flüggt, üm dor mit sien Fro un sien Kind Wiehnachten to fiern. Mit sien Fro löpt dat siet’n halv Johr nich mehr goot, siet se’n ne’en Beroop in Los Angeles annahmen hett, wieldat he sülvst sik in New York bunnen sütt. McClane will sien Fro op de Wiehnachtsfier vun ehr Firma överraschen un lett sik in dat Nakatomi Plaza föhrn, een Bürohoochhuus, woneem de Firma binnen sitt. Dat Huus is noch nich ganz torecht, man wiel de Wiehnachtsfier vun de Nakatomi-Corporation sünd blots noch de Gäst togegen, as op’n Slag Verbrekers mit swore Wapens rinstörmt kamt. Anföhrt warrt de Grupp vun den düütschen Terrorist Hans Gruber. Se hebbt all verbinnen na buten afsneden, de Partygäst as Börgen nahmen un den Empfang besett, üm in all Roh un ahn veel Schandaal den Tresor vun de Firma utrühmen to künnen. As de Terroristen de Fier störmt, is McClane in en Nevenruum. So kann he sik as eenzigen vör de Terroristen versteken. In em kummt
Bonnie Francesca Wright (* 17. Februar 1991 in London, England) is en britsche Filmschauspelersche, de dör ehr Rull as Ginny Weasley in den Harry-Potter-Filmen bekannt worrn is. Se is de Dochter vun Sheila Teague un Gary Wright un hett en ölleren Broder, de Lewis heet. In den eersten Deel vun de Harry-Potter-Reeg harr se blots en lütte Komparsenrull, man in den tweeten Deel Harry Potter and the Chamber of Secrets is ehr Figur wieter utboot worrn un harr dorin grode Bedüden. Dorna is de Rull aver wedder in’n Achtergrund rückt, liekers is se in de wieteren Delen jümmers wedder dorbi. För den föfften Deel Harry Potter and the Order of the Phoenix hett se en Stunttraining maakt, üm sik op de Kampszenen to rüsten. Bonnie Wright in de Internet Movie Database (engelsch)
(255) Oppavia is en Asteroid ut de Hööftgördel, de an’n 31. März 1886 vun de österrieksch Astronom Johann Palisa in Wien opdeckt wurrn is. De Asteroid is nah Opava, der Geburtsstadt vun Palisa in dat hüdige Tschechien nömmt wurrn. To de domolig Tiet hör de Stadt to Öösterriek-Ungarn.
Hemslingen is en Gemeen in de Samtgemeen Bootel in’n Landkreis Rodenborg (Wümm). De Gemeen hett 1501 Inwahners (Stand 31. Dezember 2022) un besteiht ut de beiden Oortsdelen Hemslingen un Söhlingen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Gemeen Hemslingen liggt ruchweg 14 km süüdööstlich vun Rodenborg (Wümm). Dat Gemeenrebeet warrt na Noorden hen vun de Eenheitsgemeen Scheeßl begrenzt un na Westen vun de Gemeen Brookel. In’n Süüden besteiht ’n lütt beten Kuntakt na de Eenheitsgemeen Visselhöövd, un na Oosten hen grenzt de Landkreis Heidkreis an. Twüschen de beiden Oortsdelen vun de Gemeen löpt de Brockwischenbeek. De hööchste Steed vun’t Gemeenrebett is de Hollerbarg mit 52,8 m över NN. De Gemeenraat vun Hemslingen sett sik siet de letzten Wahl an’n 11. September 2011 as folgt tohopen: Bi de Wahl an’n 10. September 2006 is Annegret Kregel vun de CDU as Börgermeestersche wählt worrn. Dat Gemeenwapen wiest en dör en schraagrechten sülvernen Bülgenbalken deelten Wapenschild op. De rechte Hälft is gröön mit en swart-witt Tweestänner-Fackwark-Hallenhuus mit en reetdeckt Walmdack un en grode Delendöör. Dat linke Feld is root mit en swart-witt Veerstänner-Fackwark-Hallenhuus
Shirley Henderson (* 24. Dezember 1965 in Kincardine, Schottland) is en schottische Schauspelersche. Se is de öllste vun dree Döchter ut en Arbeiterfamilie. Internatschonal bekannt worrn is se ü.a. dör ehr Rull as muksche Myrte in de Harry-Potter-Filmen. Henderson hett mit ehr künstlerische Loopbahn as Singersche in en poor öörtliche Clubs anfungen. Later is se an de Guildhall School of Music and Drama utbillt worrn, woneem se sik för en Rull in de geern sehn Feernsehreeg Hamish Macbeth vun de BBC hoocharbeiten künn. Se harr butendem ’n grode Tall Optreden in Produkschonen vun’t National Theatre in London. 2003 hett se in’n irischen Film Intermission mitspeelt an de Siet vun naamhaftige irische Schauspelers as Colin Farrell, Colm Meaney un Cillian Murphy. Bito harr se Rullen in vele britsche Feernsehprogrammen un Minireegen. Shirley Henderson is bit hüüt al för sössteihn Fimpriesen vörslahn wesen. Dorvun is se mit acht uttekent worrn: 2003: den Mademoiselle Ladubay Award in de Kategorie Kortfilm för The Girl in the Red Dress. 2003: de Golden Wave in de Kategorie Beste Schauspelersche för Wilbur Wants to Kill Himself. 2003: den Pries as Beste Schasuspelersche vun’t Cherbourg-Octeville Festival of Irish & British Film för American Cousins. 2004: den Jury-Pries vun’t
Wonderland betekent Wonderland, düütsche Musikgrupp, Wonderland, brietschen Speelfilm ut dat Johr 1999, Wonderland, US-amerikaanschen Speelfilm ut dat Johr 2003, Wonderland, Freetietpark in Dubai, Vereenigte Araabsche Emiraten, Waldfrieden Wonderland, Musikfestival bi Ossenbrügge. Wonderland is de Familiennaam von Alison Wonderland (* 1986), austraalsche Sängerin, DJane un Musikproduzentin, Carolyn Wonderland (* 1972), US-amerikaansche Musikerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karajan is de Familiennaam von Arabel Karajan (* 1964), öösterrieksche Musikerin, Eliette von Karajan (* 1939), franzöösche Kunstmäzenin, Herbert von Karajan (1908–1989), öösterrieksch Dirigent, Isabel Karajan (* 1960), öösterrieksche Schauspelerin, Danzerin un Peersportlerin, Max Theodor von Karajan (1833–1914), öösterriekschen Ooldphiloloog, Theodor von Karajan (1810–1873), öösterrieksch Historiker, Wolfgang von Karajan (1906–1987), öösterriekschen Organist un Ensemblebaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rotten Tomatoes („Fule Tomaten“) is en engelschspraakige Websteed, de Berichten, Informatschonen un Narichten över Filmen un Computerspelen anbeden deit. De Naam is afleidt vun’t Klischee vun en ollen Bruuk ut de Vaudeville-Ära, bi den de Tokiekers mit Tomaten oder anner’t Grööntüüch na de Bühnenschauspelers smeten hebbt, wenn jem jemehr Speel nich gefallen hett. De Mitarbeiters vun Rotten Tomatoes sökkt in’t Internett, üm mööglichst vele Filmkritiken vun Amateuren bit hen to professchonelle Rezensionen to finnen. Wenn en Bericht goot utfallen is, warrt de dör en fresh („frisch“) kenntekent, also mit en lütt Icon vun en rode Tomaat. Wenn en Bericht slecht utfallen is, denn warrt de entspreken as rotten („verfuult“) inordent un dör gröne, opplatzte Tomaten kenntekent. Wenn keen Oordeel geven worrn is, quantifizeert de Redakschoon sülvst. Bi grode Filmen kann de Tall vun de Kritiken op ruchweg 200 stiegen. Wenn en Film/Speel to mehr as 60 % positiv beweert warrt, denn warrt de Film mit fresh oordeelt, anners warrt de Film oder dat Speel as rotten markeert. Siet 2000 warrt butendem jeed Johr Golden Tomato Awards an de an’n besten besnackten Filmen vun’t vörherige Johr vergeven. („The Golden Tomato Awards pay tribute to the best-reviewed films of the previous year
De Klööt oder Testikel (vun lat.: testis) is en männlich Geslechtsorgan binnen in’n Lief, dat poorwies anleggt is un bi vele Geweevdeerten vörkummt, de sik geslechtlich Vermehren doot. De Klöten höört, so as de Eierstock bi de Seken, to de so nöömten Keemdrüsen (Gonaden). In de Klöten warrt de Saatfadens produzeert, un butendem ok de wichtigen männlichen Geslechtshormonen (Androgenen), sünners dat Testosteron. Bi de Warveldeerten entstaht de Klöten bi’n Embryo in de Buukhöhl, man bi de meisten Söögdeerten wannert se later in den Klötensack. Bi de Söögdeerten hebbt de Klöten en Form vun rund bit to’n Eiform. In de Grött gifft dat düchtige Ünnerscheden, man dat gifft keen sünnern Tosamenhang mit dat Liefgewicht. De gröttsten Klöten in’t Deertenriek hebbt de Süüdkapers. Bi jem maakt se mit jeedeen 500 kg twee Prozent vun’t Liefgewicht ut. Temlich grote Klöten hebbt Gnaagdeerter, Schaap (bit to 300 g jeedeen) un Swien (bit to 750 g jeedeen). Vergliekswies lütt sünd se dorgegen bi de Roofdeerter. Bi Deerten, de’n Periood na Johrestiet bi’t Vermehren hebbt, ännert sik de Grött vun de Klöten ok över’t Johr. To de Tiet, wenn se sik poren doot, sünd de Klöten düütlich grötter as in de Rohperiood. Bi’n Minschen hett de
De Blood-Klöten-Hinnern is en wirksome Schrank in’n Klööt. Se sitt twüschen de Vörlöperzellen vun de Spermien (Spermatogonien) an de Basis vun’n de Klötenkanals un de wieter na’t Lumen hen liggen wieterentwickelten Keemzellphasen. Billt warrt de Blood-Klöten-Hinnern vun de Sertoli-Zellen. De sünd basal dör Verslussliesten (tight junctions) verbunnen, de den Twüschenzellspleet afdicht un somit de Blood-Klöten-Hinnern opboot. Se grenzt den Stofftransport vun’n de basalen na de luminalen Afsneden bannig in un kontrolleert em. De Keemzellen, de in de Meioos sünd, un de Spermatogenees an sik warrt dordör vör schadhafte Stodden un vör de Antikörpers vun’n egenen Lief schuult. De Sertoli-Zellen scheedt butendem Stoffen af as dat Androgen-binnen Protein (ABP) un Inhibin, dat de FSH-Freesetten hemmt. EM-Opnahm vun de Blood-Klöten-Hinnern mit Verkloren
Lumen (vunt lat. lumen „Licht“, „Finster“) betekent Lumen, de physikaalsche Eenheit vun’n Lichtstroom, Lumen, dat Binnere vun Hollorganen in de Anatomie un allgemeen ok vun Röhren un Rohren: Binnendörmeter vun Kanülen, Binnendörmeter vun Katheders, (141) Lumen, en Asteroid ut den Hööftgördel, den drüdden Deel vun de Roman-Trilogie Lycidas vun Christoph Marzi. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ernst Petrich (* 23. Oktober 1878 in Gravenhorst bi Tekelnborg; † 19. April 1964 in Leer/Oostfreesland) weer en düütsch Maler un Grafiker. All in sien fröh Kindheit is de Familie Petrich nah Leer/Oostfreesland trucken. Nah de Schoolutbilden absolveer Ernst Petrich en umfangriek Maler- un Grafikerutbilden hööftsächlich in Berlin. Dor hett he ok bit to sien Pensionierung 1939 as Lehrer för Gebruuksgrafik an en Handwarker- und Gewerbeschool ünnerricht. 1949 is he weer nah Leer torüchgahn un dor 1964 storven. Petrich hett as Maler un Graphiker en umfangriek Wark achterlaaten, wat för de oostfreesche Region vun besünner Bedüüden is, wiels he ok völ heimatbetrucken Warken schafft hett. Völ för de Region typisch Motive hett he in sien Leven fasthollen. Indrag to de Person in dat Biograafsch Lexikon för Oostfreesland (hoochdüütsch)
Stargate (op Platt so veel as „Steerndoor“) is de Titel vun en US-amerikaanschen Science-Fiction- un Actionfilm ut dat Johr 1994 vun den düütschen Speelbaas Roland Emmerich mit Kurt Russell un James Spader in de Hööftrullen. In de Geschicht reist en Grupp vun Soldaten un en Archäoloog mit Help vun en antik Door, dat in Ägypten funnen worrn is, dör en Wormlook na en Planet wiet weg. Dor helpt se en Volk in Slaveree, sik vun den verkehrten Gott freetomaken. De Geschicht in’n Kinofilm warrt in de Feernsehregen Stargate SG-1 un Stargate: Atlantis wieterspunnen. Bito gifft dat ok noch’n Tekentrickreeg ünner den Naam Stargate Infinity. De Ägyptoloog Dr. Daniel Jackson warrt vun de Fackwelt för sien Theorie, dat de ägyptischen Pyramiden veel öller sünd, as dat annahmen worrn is, un mööglicherwies vun Butenirdische boot worrn sünd, utlacht. Ahn Arbeitsverdrag sitt he al op de Straat, as dat US-Militär Kuntakt to em opnimmt un üm Help anfraagt. He warr in en Geheemanlaag bröcht, woneem en Artefakt opbewohrt warrt, dat al 1928 in Ägypten funnen worrn is. Dr. Jackson schall de ollen Schriftteken op de Afdeckplatt lesen helpen. As sik dorbi rutstellt, hannelt sik dat bi dat Artefakt üm en so nöömt Stargate,
Jean Chacornac (* 21. Juni 1823 in Lyon; † 23. September 1873 in Lyon) weer en franzöösch Astronom, de an de Observatorien vun Marseille un Paris arbeit hett. He hett mehrere hoochweertig Steernkorten tosamenstellt un söss Asteroiden opdeckt. Dorto keem noch dat NGC-Objekt mit de Nummer 1988 in’t Steernbild Bull. To Ehren vun Chacornac hett man de Asteroid (1622) Chacornac un en Maandkrater na hüm nömmt.
Premonition is de Titel vun en US-amerikaansch Filmdrama mit mystische Elementen ut dat Johr 2007 mit den düütsch-törkschen Speelbaas Mennan Yapo. Linda leevt tosamen mit ehrn Ehmann un jemehr twee Döchter. Een Dag warrt ehr vun en Polizisten an de Döör vertellt, dat ehr Mann bi en Autounfall doodbleven is. Ehr Mudder kummt na ehr hen, üm ehr in de swore Tiet to ünnerstütten. As Linda an’n nächsten Dag waak warrt, stellt se fast, dat se dat Schehn blots en slechten Droom weer: Op den Klenner steiht de Vördag vun den Unfall. Man, vun nu an beleevt Linda, wenn se morgens opwaakt, afwesseln jümmer een Dag in ehr Leven vör den (vörsehn?) Dood vun ehrn Mann un een Dag dorna. Dat is meist so, as wenn se in twee verscheden Welten leven de, wat aver blots se sülvst markt, nich aver de Minschen, de üm ehr rüm leevt. In dissen Wessel vun „he is dood“ un „he leevt“ maakt se en hele Week dör, in de ehrn Verloop se begrippt, wo wiet se sik in jemehrn Alldag al untenanner leevt hebbt. An een Dag, wo Jim dood is, kriggt se to’n Bispeel rut, dat he en Affär hatt hett mit
Disse Artikel is man blots en Stubben. Du kannst Wikipedia helpen un em verbetern. Religion is dat, wat een glöven deit. Dat Woort kümmt ut dat Latinsche (religio). Kanns ok Gloven to seggen. Dat gifft en Slag Religionen op de Welt. En Deel hett blots een Gott, anner hebbt vele Gödder. Gifft aver ok Religionen, wo dat keen Gott gifft, blots Spöken un Dämonen (Animismus). Un denn noch den Atheismus, wat meent, dat een keen Gott hett. Un denn noch den Agnostizismus, wat meent, dat een nich weet: Gifft dat een Gott? Gifft dat keen? Meisttieds gifft dat en Oort Gottsdeenst. Bi de Christen is dat in de Kark, bi de Juden tohuus un in de Synagogen, aver eerst siet de Tied, wo dat keen Tempel mehr gifft. Den harrn ja de Römers tweislaan. Bi de Muselmanen is dat de Moschee. Tempels geev dat ok bi de olen Ägypter, de Greken un de Römer. De olen Germanen harrn keen Tempel, man so'n hillig Holt. Weer ok so bi de olen Kelten. Meisttieds geiht dat in'n Gloven ok dorüm, wo de Minsch vun herkümmt un wo dat mit den Dood is un wat dat'n Leven na den Dood gifft. Portal: Religion
En Ekzeem (greeksch έκζεμα (ekzema), wat upgahn is (as Deeg), up Düütsch ok Jöökflechte, warrt en Sweren vun de Huut nömmt, wo een sik nich mit ansteken kann. In de Spraak vun de Medizin is dat en Dermatitis (oder en Epidermodermitis). Dat dat üm en Ekzeem geiht, kann een sehn vunwegen dat de Huut jöken deit, vunwegen dat se root warrt un dat se dick warrt un lüttje Blasen smitt, bavenhen gifft dat Schuppen. Bi de Allgemeenmediziners is dat Ekzeem de Orsaak vun de meisten Besöök bi'n Dokter. In de Medizin in Düütschland weert „Ekzeem“ un „Dermatitis“ faken övereen bruukt, man an un for sik ümfaat en Dermatitis noch mehr, as en Ekzeem. Wenn een dat genauer seggen will, denn so mutt he vun en Ekzeem as vun en „Dermatitis ekzematosa“ snacken. Beide Wöör meent avers, dat de Huut jichens wat nich verdregen kann. Ekzemen könnt verscheden Grünnen hebben: en Grund vun buten her (exogen). Dat is, wenn en Ekzeem tostanne kümmt vunwegen en Kontakt mit Stoffen, wo dat en Allergie gegen gifft. Dat sünd faken Metallen oder Giften (vunwegen de Sünn oder wecke Chemikalien) en Grund vun binnen her (endogen). So is dat bi de Neurodermitis (de ok „endogen
Ledder betekent Ledder, en Warkstoff, de ut de Huut vun Deerten maakt warrt, Ledder, en Reedschop mit Sprossen, to’n Överwinnen vun Högenünnerscheden, Ledder, en Person, de in sien Rebeet dat Seggen hett, en annere Schrievwies för Leider. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(9) Metis (Astronoomsch Teken: ) is en Asteroid ut de Hööftgördel, de an’n 25. April 1848 vun de irisch Astronom Andrew Graham in’t Markree Castle im County Sligo, Irland opdeckt wurrn is. Dat weer de eenzigst Asteroid, de he opdeckt hett. De Naam betreckt sück up de greeksch Göddin Metis, de Moder vun Pallas Athene. Metis bewegt sück in en Afstand vun 2,0954 (Perihel) bit 2,6775 (Aphel) astronoomsch Einheiten, in 3,6867 Johren up en exzentrischen Bahn um de Sünn. De Bahn is 5,5763° tegen de Ekliptik geneigt, de Bahnexzentrizität bedroggt 0,2195. Metis hett en Dörmeter van 190 km. Se roteert in ruch weg 5 Stünnen üm de eegen Ass. De Albedo bedroggt 0,139. Bi de Oppositschoon hett Metis en Helligkeit vun 9,1 mag un is dormit en vun de hellste Asteroiden an de Nachthimmel. Sehn kann man de Asteroid aber blots mit en Teleskop oder en lichtstark Prismenfeernglas. Utwertungen vun de Lichtkurven vun Metis geven Anlaat to de Vermutung, dat de Asteroid noch en Satellit hett, bestätigt wurrn is dat aber noch nich. In’ Gegendeel: 1993 wurr Metis mit Hülp vun dat Hubble-Teleskop beobacht. Dorbit hebbt se faststellen kunnt, dat de Asteroid en unregelmatig Form hett, Satelliten wurrn dorbi aber
Ossetien is de Naam vun dat Land vun de Osseten. Dat Land is vundaag opdeelt in Süüdossetien, wat Deel vun Georgien is, un Noordossetien, wat Deel vun Russland is. Twischen de beiden Delen vun de Region löppt de Hauptkamm vun’n Kaukasus langs. De Kuntrei hett sik al 1990 unner den Naam vun de Republik Süüdossetien as sülvstännig verklaart. In'n August 2008 hefft Truppen ut Georgien versöcht, de Macht dor wedder in'e Hannen to kriegen un sünd inmarscheert, as in China de Olympschen Spelen in'e Gangen weern. Vördem al hadd Russland avers an al Süüdosseten russische Utwiesen utdeelt un dor mit kloor maakt: För Russland sünd de Süüdosseten Staatsbörgers vun de Russ'sche Föderatschoon. As de Georgiers in Süüdossetien inmarscheern döen, hefft sik stracks de Russen röögt un sünd mit grote Överlegenheit vun Militär bit na de Hööftstadt Zchinwali inrückt. An'n 26. August 2008 hefft Russland un Abchasien künnig maakt, se keken Süüdossetien nu as en egenstännigen un unafhängigen Staat an. De Konflikt üm Süüdossetien hett dat Mit'nanner twuschen Russland un de NATO-Länner bannig afküllt un ok Striet mank de NATO-Länner un mank de Liddmaten vun de EU utlööst. Hööftstadt is Zchinwali.
As Heren warrt de Echten Heren (Clupea; Etl.: Heern) betekent. Se höört to de gröttere Grupp vun Heernfisch (Clupeidae). De Heern (ook Hiern, Hiering un Hering nöömt) is ’n lütten or middelgroten Fisch, de man bloots in de nöördliche Eerdhälft to finnen is. Dat gifft twee Hööftaarden: paziefschen Heern (Clupea Pallassii) un atlantschen Heern (Clupea harengus (harengus)). In Düütschland ward mang de atlantschen noch en Ünnerscheed maakt: Noordseeheern (Clupea harengus harengus) un Oostseeheern (Clupea harengus membras). De Heern leevt in Stümen, wat de besünnere Naam vun ’n School vun Heern is. He Heern fritt man blots sünnere Orden vun lütte Schalendeerten (Verwandte vun’n Dwarslöper un de Granaat/Krabb), de he mang Plankton findt. In fröhere Tieden was de Heern de wichtigste Spiesfisch in Noordeuropa. He was billig un was dor wegen ok wat för arme Lüüd’. He was ook een vun de Symbolen för Povertee un harr den Ökelnaam „Arme-Lüüd’-Karpen“. To Tieden, wenn de Heern massenwies to kriegen was, kunnen de Minschen em in Sult inleggen (pökeln), suur (in Etig) inleggen un rökern, dat he nich vergammeln deit. Daar hebbt wi den Bückel, den Matjesheern (un dormit den Matjessalaat) un den Bismarckheern (un dormit den Rollmops un den Heernsalaat) vun arvt.
Heern betekent Heern (Clupea harengus), en Fisch, Heern, Typ von Nagel, üm en Telt in de Eer fasttomaken, Heern, Oort in de Gemeen Frankenfeld in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Bildtafel wiest de Flaggen vun all 192 Staten, de in de Vereenten Natschonen tohoopslaten sünd un de Flaggen vun de Staten, de vun opminnst een anneret Land anerkannt sünd (Abchasien, de Kosovo, Süüdossetien, Taiwan, de Törksche Republik Noordzypern, Westsahara un de Vatikan). Inholtsverteken A B C D E F G H I J K L M N O P Q R S T U V W X Y Z Inholtsverteken A B C D E F G H I J K L M N O P Q R S T U V W X Y Z
Pyramied (Mehrtall: Pyramiden) betekent Pyramied, en Bowark, Pyramiden vun Gize, Bowark in Ägypten, Pyramied, geometrisch Figur, Spitz, en heraldisch Figur. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Pyramied is en geometrische Figur mit en regelmatig oder unregelmatig Veeleck as Grundflach un Dreeecken as Siedenflachen. All de Dreeecken draapt sik in een Punkt an de Spitz vun de Pyramied. De eenfachste Pyramied hett en regelmatig Dreeeck as Grundflach. Aver de Pyramiden mit en quadratisch Grundflach sünd bekannter, besünners in de Architektur, kiek ok bi Pyramied (Bowark). För dat Volumen V vun en Pyramied gellt V = 1 3 ⋅ G ⋅ h {\displaystyle V={\frac {1}{3}}\cdot G\cdot h} Dorbi is G de Grundflach un h de Hööcht. Dat gellt unafhängig vun de Foorm vun de Grundflach (Dreeeck, Veereck, unregelmatig Veeleck usw.) un dat gellt sogor, wenn de Pyramied scheep is. (Dorbi mutt een bloots de Hööcht lootrecht meten.) De Böverflach vun en Pyramied besteiht ut twee Delen: ut de Grundflach un ut de Mantelflach. Wenn de Grundflach en Quadrat is, kann een de Böverflach A un dat Volumen V licht utreken. Mit de Siedenlängt a vun dat Quadrat un de Hööcht h gellt: A = a 2 + 2 a ( 1 2 a ) 2 + h 2 {\displaystyle A=a^{2}+2a{\sqrt {{({1 \over 2}a)}^{2}+h^{2}}}\!} Vör annere Grundflachen kann dat kumplizeerter ween. Solang as de Pyramied regelmatig is, kann
Petrus Josephus Wilhelmus Debye oder Peter Debye (* 24. März 1884 in Maastricht/Nedderlannen; † 2. November 1966 in Ithaca, New York) weer en nedderlannsch Physiker, theoretisch Chemiker un Nobelpriesdräger för Chemie. Debye is in Düütschland utbildt wurrn. He hett an de RWTH Aachen Elektrotechnik studeert un dornah siet 1905 Assistent för Technische Mechanik an de Hoochschool. In dat Johr 1906 kreeg he en Anstellung in München un hett dor in de Beriek vun de theoretisch Physik arbeidt. 1908 hett Debye sien Dokterarbeidt makt, 1910 folg de Habilitation. In’t Johr drup wurr he Perfesser för Theoretische Physik an de Universität Zürich, wo he twee Johr lang bleev. De nächst Statschonen weern Utrecht, Göttingen, 1920 wedder nah Zürich, 1927 nah Leipzig un 1934 an de Universität Berlin. Siet 1935 weer Debye Direkter an’t Kaiser-Wilhelm-Institut för Physik in Berlin-Dahlem. As de Nazis wullen, dat, wenn he dor blieben wull, de düütsch Staasbörgerschap antonemmen harr, hett Debye de Posten opgeven un hett siet 1940 den an de Cornell University in Ithaca, New York, lehrt. He weer Liddmaat vun des Sassisch Akademie der Wetenschapen in Leipzig. Peter Debye is an’ 2. November 1966 in Ithaca, New York an de Folgen vun en Harterkrankung storven. Debye